Doxa Deo | Auckland | Oor ons
Welkom by Doxa Deo Auckland
Doxa Deo Auckland, saam met al die ander Doxa Deo kampusse, droom daaroor dat ons stad getransformeer sal word na 'n plek waar God regeer. By Doxa Deo glo ons dat elke persoon wat deel vorm van ons kampus, geroep is om nie net 'n vennoot van Doxa Deo te wees nie, maar 'n wesenlike verskil in die stad sal maak.
Ons samelewing word basies in agt sfere verdeel: Kerk, Media, Kunste, Opvoedkunde, Sport, Sosiale Dienste, Sakewêreld en Regering. Ons wil graag deur ons Sondagdienste en ander geleenthede, vir elke vennoot die platvorm bied om ten volle toegerus te word om 'n City Changer in sy/haar sfeer van invloed te wees.
9:30 – Afrikaans
40 Bronzewing Terrace, Unsworth Heights, Auckland
Ons oggenddienste is veral gewild onder gesinne met kinders asook jong volwassenes.
Auckland Kampus spog met lieflike fasiliteite, vriendelike mense, groot kuier kultuur en 'n ondersteuningsnetwerk wat familie word.
Hoe word ek 'n vennoot van Auckland Kampus?
Tydens ons dienste is daar geleentehid om jou besondehede in te vul om in te skakel. Die proses sal dan in detail tydens 'n kuiergeleentheid verduidelik word.
Alternatiewelik, stuur gerus 'n epos na [email protected]
Vennootskap sê dat jy nie net belang by die gemeente het nie, maar betrokke is en erken dat jy 'n bydrae het om in die gemeente en as City Changer in jou onmiddelke omgewing te lewer.
Ons verwys dus na Vennootskap omdat ons elkeen inkoop in die visie van stadstransformasie wat die Here vir Doxa Deo as Familie gegee het.